კრისტანა ლოკენი

კრისტანა სომერ ლოკენი (დ. 8 ოქტომბერი, 1979) — ამერიკელი მოდელი და მსახიობი. უკეთ ცნობილია შემდეგ ფილმებში შესრულებული როლებით: „ტერმინატორი 3: მანქანების ამბოხი“, „ბლადრეინი“ და „კერკეტი კაკალი ჯეინი“.

ბიოგრაფია
 ახალგაზრდობა 
კრისტანა დაიბადა 1979 წლის 8 ოქტომბერს მწერლის მერლინ ლოკენისა და ყოფილი მოდელის რენდი პორატის ოჯახში გენტში, ნიუ-იორკის შტატში. მისი ბებია-პაპა ორივე მშობლის მხრიდან ნორვეგიელი ემიგრანტები იყვნენ უისკონსინში.VG Interview Kristanna Loken კრისტანა გაიზარდა მის მშობლებთან ერთად ხილის ფერმაზე. მას ჰყავს და, ტანია.

 კარიერა 
დედის რჩევით კრისტანა გახდა მოდელი"Kristanna Loken: Fashion Model: Profile with photos, biography and more". Fashion Model Directory. წაკითხვის თარიღი: 14ივნისი, 2012. და მონაწილეობა მიიღო 1994 წლის კონკურსში Elite Model Look, სადაც მესამე ადგილს დასჯერდა."Look of the Year: 2002-2001" . Elite Model Look. წაკითხვის თარიღი: 14 ივნისი, 2012. იმავე წელს ლოკენმა შესრულა დანიელ ანდროპულოს #3-ს როლი სერიალში „როგორც მსოფლიო ბრუნდება“ და, ასევე, მონაწილეობა მიიღო რამდენიმე სხვა სატელევიზიო შოუში.

1998 წელს კრისტანა დაამტკიცეს როლზე სერიალში „სასიკვდილო ბრძოლა: დაპყრობა“. 2003 წელს კი ითამაშა მისთვის, ალბათ, ყველაზე ცნობილი, კიბორგ Т-Х-ის როლი ფილმში „ტერმინატორი 3: მანქანების ამბოხი“.D. Hagberg, Terminator 3: Rise of the Machines, 2003, გვ.56 2004 წელს შეასრულა ბრუნჰილდას როლი პოპულარულ გერმანულ ფილმში „ნიბელუნგების ბეჭედი“, რომელიც ორი მინი-სერიის სახით გამოვიდა. კრისტანამ 2006 წელს შეასრულა მთავარი ვამპირის, რეინის, როლი ვიდეოთამაშ „ბლადრეინზე“ დაფუძნებულ ამავე სახელწოდების ფილმში. ითამაშა, ასევე, ვიდეოთამაშზე დაფუძნებულ ფილმში „მეფის სახელით“.

კრისტანა ლოკენი გამოჩნდა სერიალის „L სამყარო“ მეოთხე სეზონის მეათე ეპიზოდში, რომლის დებიუტი შედგა 2007 წლის იანვარში. იმავე წელს მან შეასრულა მთავარი როლი სერიალში „კერკეტი კაკალი ჯეინი“, რომელიც გადიოდა 2007 წლის აპრილიდან სექტემბრამდე არხზე Sci-Fi. 2011 წლის დეკემბერში კრისტანამ შეასრულა ცენტრალური სადაზვერვო სააგენტოს აგენტის, რებეკა ლენგის, როლი სერიალ „შავი ნიშანის“ მეხუთე სეზონის ფინალში.

 პირადი ცხოვრება 
კრისტინამ ინტერვიუში ჟურნალთან Curve განაცხადა: „მე ვხვდებოდი და მქონდა სექსი კაცებთან და ქალებთან. უნდა ვაღიარო, რომ ურთიერთობები რომლებიც მქონდა კონკრეტულ ქალებთან, იყო სექსუალურად და ემოციურად უფრო სავსე, ვიდრე ურთიერთობები კონკრეტულ მამაკაცებთან... მე ვუკავშირდები აურით, ენერგიით. და თუ ადამიანი, რომელსაც მე დავუკავშირდები, აღმოჩნდება მდედრობითი სქესის, უბრალოდ, ასეთი ყოფილა ჩემი გზა.“

2006 წლის ნოემბერში ლოკენის კომენტარები ჟურნალში The Advocate ფართო საზოგადოებაში ინტერპრეტირებული იქნა, რომ მას და „ბლადრეინის“ ერთ-ერთ მსახიობს, მიშელ როდრიგესს, ურთიეთობა ჰქონდათ, და მედიაშიც ასე გაიჟღერა, მიუხედავად იმისა, რომ ეს ურთიერთობა ოფიციალურად არ დაადასტურა არცერთმა მსახიობმა.http://www.advocate.com/politics/commentary/2007/01/16/larger-life 2008 წლის 17 იანვარს ლოკენმა საკუთარ საიტზე განაცხადა, რომ ის და „კერკეტი კაკალი ჯეინის“ მსახიობი ნოა დერბი დანიშნულები იყვნენ. წყვილმა იქორწინა კრისტანას ოჯახის კუთვნილ ფერმაზე 2008 წლის 10 მაისს.Martinez, Yesenia (22 ივნისი, 2008). "Kristanna & Noah Wed!". ინტერვიუში, რომელიც გამოქვეყნდა 2009 წლის 16 ნოემბერს, კრისტანამ განაცხადა, რომ ის და დერბი დაშორდნენ და ამჟამად ქალთან ურთიერთობს.Kriegh, LeeAnn (16 ნოემბერი, 2009). "Exclusive Interview: Catching Up with Kristanna Loken". After Ellen.

 ფილმოგრაფია 
 ფილმები 
 წელი  სათაური როლი შენიშვნები 1997  ბიჭების აკადემია  ლინდა ბეიკერი   2000  განგლენდი  ენჯი   2001  საჰაერო პანიკა  ჯოსი  2003  ტერმინატორი 3: მანქანების ამბოხი  T-X   2004  ატარა ტატუსავით მერის დედა  მოკლე ფილმი 2004  ნიბელუნგების ბეჭედი  დედოფალი ბრუნჰილდა  2006 ბლადრეინი  რეინი  2006 კირი სიყვარულზე მლაშეა  ზეფერ ჯენისი   2007  მეფის სახელით  ელორა 2009  დეფური  მალინ ლაუსბერგი  2010 ლეგენდა უშესანიშნავეს მაქსიმუსზე  ჰოტესა  2010 კვანძები, რომლებიც აკავშირებს ჰოუპ ვებსტერი 2011 S.W.A.T.: შერკინება როუზ უოლკერი 2011 სიყვარულის ბაღი კარენი 2011 შიშველი მსოფლიოს წინაშე დიანა 

 რესურსები ინტერნეტში 

 (მოითხოვს Flash-ს)

Withers, Matt. INT: Kristanna Loken. JoBlo.com. 30 დეკემბერი, 2005

 სქოლიო 

კატეგორია:ამერიკელი მსახიობები
კატეგორია:ამერიკელი მოდელები
კატეგორია:დაბადებული 8 ოქტომბერი
კატეგორია:დაბადებული 1979
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები